पृथ्वी विज्ञान मंत्रालय
आंध्र प्रदेश में 21 अक्टूबर को व्यापक रूप से भारी से अत्यधिक भारी बारिश, 21 और 23 अक्टूबर को भारी से बहुत भारी बारिश होने की संभावना है
22 और 23 अक्टूबर को गंगीय पश्चिम बंगाल और 22 से 24 अक्टूबर, 2020 तक पूर्वोत्तर भारत में भारी से अत्यधिक भारी बारिश होने की संभावना है
23 अक्टूबर, 2020 को असम और मेघालय में अत्यधिक भारी बारिश की संभावना है
दक्षिण पश्चिम मानसून आज से उत्तर प्रदेश के शेष हिस्सों, संपूर्ण बिहार, पश्चिम बंगाल और सिक्किम के उत्तरी भाग, झारखंड का उत्तरी हिस्सा, उत्तरी छत्तीसगढ़, पूर्वी मध्य प्रदेश के कुछ हिस्सों और पश्चिम मध्य प्रदेश के कुछ और हिस्सों से आज यानि 21 अक्टूबर, 2020 से वापसी हो रही है
पश्चिम बंगाल की खाड़ी और उसके निकट एक कम दबाव का क्षेत्र बन रहा है
भारत सरकार के मौसम विभाग  के राष्ट्रीय मौसम पूर्वानुमान केंद्र / क्षेत्रीय मौसम विज्ञान केंद्र, नई दिल्ली के अनुसार:
 पश्चिम बंगाल की खाड़ी के ऊपर कम दबाव वाला क्षेत्र बन रहा है:
पश्चिम बंगाल की खाड़ी के ऊपर कम दबाव वाला क्षेत्र बन रहा है: बंगाल की खाड़ी और पड़ोस के मध्य भागों के साथ बंगाल की पश्चिम मध्य खाड़ी और उसके निकट आज, 21 अक्टूबर, 2020 को 0830 बजे कम दबाव का क्षेत्र बना। अगले 24 घंटों के दौरान इसके उत्तर-पश्चिम की ओर बढ़ने और इसके बाद उत्तर-उत्तर-पूर्व की ओर बढ़ने की संभावना है। इसके बाद यह पश्चिम बंगाल-बांग्लादेश के उत्तर-पश्चिमी खाड़ी में ओडिशा तट से 48 घंटे के दौरान पश्चिम बंगाल की तरफ बढ़ेगा। कल यह कम दबाव और उसके बाद अगले 24 घंटों गहरे दबाव में तब्दील हो सकता है।
 बारिश 
21 तारीख को आंध्र प्रदेश में अलग-अलग स्थानों पर अत्यधिक भारी बारिश , 21 और 23 अक्टूबर को भारी बारिश और 22 तारीख को भारी से अत्यधिक भारी बारिश  हो सकती है। 22 और 23 को गंगीय पश्चिम बंगाल और 22 से 24 अक्टूबर, 2020 तक पूर्वोत्तर भारत में भारी बारिश हो सकती है।
23 अक्टूबर, 2020 को असम और मेघालय में अलग-अलग स्थानों पर भारी से अत्यधिक भारी बारिश  होने की संभावना है।
 हवा की चेतावनी
21 अक्टूबर को बंगाल की केंद्रीय खाड़ी में तेज हवाएं  चल सकती है; 22 और 23 अक्टूबर को बंगाल की उत्तरी खाड़ी और आसपास की केंद्रीय खाड़ी में 45-55 किमी प्रति घंटे की रफ्तार से लेकर 65 किमी प्रति घंटे की रफ्तार तक हवा चल सकती है। 23 और 24 अक्टूबर को की शाम को साथ बंगाल की उत्तरी खाड़ी में 70 वीं किमी प्रति घंटे की रफ्तार तक हवा चल सकती है।
 समुद्र की स्थिति
21 अक्टूबर को बंगाल की उत्तरी खाड़ी से सटे मध्य इलाकों; 21-24 अक्टूबर, 2020 के दौरान बंगाल की उत्तरी खाड़ी और उससे सटी केंद्रीय खाड़ी में समुद्र में तेज लहरें चलने की संभावना है।
21-22 अक्टूबर के दौरान उत्तर आंध्र प्रदेश और दक्षिण ओडिशा के तटों के साथ समुद्र में तेज लहरें उठ सकती हैं; ओडिशा-पश्चिम बंगाल में 22 और 23 तथा 24 अक्टूबर को उत्तर-ओडिशा-पश्चिम बंगाल-बांग्लादेश के तटों पर तेज लहरें उठ सकती हैं।
 मछुआरों को चेतावनी
मछुआरों को सलाह दी जाती है कि वे पश्चिम बंगाल की खाड़ी के साथ-साथ आंध्र प्रदेश के तटों में 22 अक्टूबर तक, बंगाल की उत्तरी खाड़ी और ओडिशा-पश्चिम बंगाल-बांग्लादेश के तटों में 24 तारीख की शाम तक ना जाएं।
 भारत के मध्य, पूर्वी और पश्चिमी भागों से दक्षिण-पश्चिम मानसून वापसी कर सकता है:
दक्षिण पश्चिम मानसून आज यानि 21 अक्टूबर, 2020 से उत्तर प्रदेश के शेष हिस्सों से वापस हो सकता है। इसके साथ ही मानसून संपूर्ण बिहार, पश्चिम बंगाल के उत्तरी भाग और सिक्किम, झारखंड के उत्तरी भाग, उत्तरी छत्तीसगढ़, पूर्वी मध्य प्रदेश के कुछ हिस्सों और पश्चिम मध्य प्रदेश के कुछ और हिस्सों से वापस जा सकता है।
अगले 3-4 दिनों के दौरान झारखंड, मध्य प्रदेश और गुजरात राज्य के शेष हिस्सों , दक्षिण छत्तीसगढ़ के कुछ हिस्सों, ओडिशा और उत्तर महाराष्ट्र के कुछ हिस्सों से दक्षिण-मानसून के वापस होने की मजबूत परिस्थितियां बन रही है।
सिस्टम पर अपडेट के लिए कृपया www.rsmcnewdelhi.imd.gov.inऔर www.mausam.imd.gov.inपर जाएं।
एमजी/एएम/केजे
(Visitor Counter : 160